উদ্বোধনী অনুষ্ঠানের শুরুতেই স্বাগত বক্তব্য প্রদান করেন সিটিও টেক সামিটের কনভেনর তাহের আহমেদ চৌধুরী ও মূল বক্তব্য প্রদান করেন প্রধানমন্ত্রী কার্যালয়ের এটুআই প্রোগ্রামের আইটি ম্যানেজার মো. আরফে এলাহি মানিক। উদ্বোধনী অনুষ্ঠানে বক্তারা বলেন, মূলত দেশের সিটিওদের মধ্যকার সর্ম্পক আরও জোরদার করাই সিটিও টেক সামিট-২০১৮ এর অন্যতম লক্ষ্য। উক্ত সামিটটি দেশের তথ্যপ্রযুক্তি সংশ্লষ্টি গণ্যমান্য এবং নীতি নির্ধারনী ব্যক্তিগণকে একত্রিত করে দেশব্যাপি সকল তথ্যপ্রযুক্তি সংশ্লিষ্টদের কমিনিউটি উন্নয়নে ইতিবাচক ভুমিকা পালন করবে বলে আশা করা হচ্ছে। বর্তমানে যে ইমার্জিং টেকনোলজি নিয়ে কথা হচ্ছে সে প্রযুক্তির সফল ব্যবহার কিভাবে করা যায় সেটাই হলো গুরত্বপূর্ন। এ ধরনের আয়োজন এই সকল বিষয়গুলোর উন্নয়নে কার্যকরী ভূমিকা রাখবে বলে অনুষ্ঠানের বক্তারা আরও মনে করেন।